open-index/open-wikipedia-markdown huggingface dataset:
Λουδοβίκος του Ανγκιάν

thumb|right|150px|Ο θυρεός των Ανγκιάν
Ο **Λουδοβίκος του Ανγκιάν** (*Louis d'Enghien*, ... - 17 Μαρτίου 1394) ήταν  κόμης του Μπριέν, κόμης του Ανγκιάν, κόμης του Ramerupt και του Lembeek, κόμης του Κονβερσάνο, τιτουλάριος δούκας των Αθηνών και μέγας κοντόσταυλος της Γαλλίας. Ήταν γιος του Γκωτιέ Γ΄ κόμη του Ανγκιάν και της Ισαβέλλας του Μπριέν, κόρης του Γκωτιέ Ε΄ κόμη του Μπριέν & Λέτσε.

## Βιογραφία
Διαδέχτηκε τον αδελφό του Σιγκέρ Β΄ του Ανγκιάν όταν αυτός εκτελέστηκε στις κτήσεις και τα φέουδα του και τον ανιψιό του Γκωτιέ Δ΄ του Ανγκιάν στον τίτλο του δουκάτου των Αθηνών το 1381.

Ήταν επίσης αυθέντης του Άργους και Ναυπλίας σαν επίτροπος της ανήλικης ανιψιάς του Μαρίας του Ανγκιάν, μέχρι το 1381 που αυτή παντρεύτηκε. Επίσης βάιλος στο πριγκιπάτο της Αχαΐας του Φιλίππου Β΄ πρίγκιπα του Τάραντα. Το 1371 με την βοήθεια των αδελφών του Ιωάννη και Γκυ μάζεψε στρατό και επιτέθηκε στην Καταλανική εταιρεία, η οποία κατείχε το Δουκάτο των Αθηνών. Μετά την αποτυχημένη αυτή εκστρατεία σύναψε ανακωχή με τους Καταλανούς. Το 1378 έκανε νέα εκστρατεία για να ανακτήσει το δουκάτο από τους Καταλανούς, πάλι χωρίς επιτυχία. Απεβίωσε στο Κονβερσάνο της Ιταλίας περίπου το 1394.

## Οικογένεια
Νυμφεύτηκε τη Γιοβάνα του ΣανΣεβερίνο και απέκτησαν πέντε παιδιά:
* τον Αντώνιο που απεβ. 16 ετών, 
* την Μαργαρίτα, κληρονόμο της οικογένειας. Παντρεύτηκε πρώτα τον Πέτρο ντε Μπω, μετά τον Ιάκωβο του Σανσεβερίνo και έπειτα τον τρίτο σύζυγό της Ιωάννη του Οίκου του Λουξεμβούργου κύριο του Μπωβουάρ.
* τη Γιολάντα, 
* την Ελένη και 
* την Ισαβέλλα.

## Πρόγονοι

## Παραπομπές


## Πηγές
* Etienne Pattou γενεαλογία των Ανγκιάν, ανακτήθηκε 3 Ιουνίου 2013.
* Αργολική αρχειακή βιβλιοθήκη ιστορίας και πολιτισμού, Η Αργολίδα την περίοδο 1350-1400 – Το τέλος της Φραγκοκρατίας και η αρχή της Βενετοκρατίας, ανακτήθηκε 3 Ιουνίου 2013

|-

Κατηγορία:Δούκες των Αθηνών
Κατηγορία:Κόμητες της Βρυένης
Κατηγορία:Οίκος του Ανγκιάν
Κατηγορία:Αυθέντες Άργους και Ναυπλίας
Γκυ του Ανγκιάν

thumb|right|150px|Ο θυρεός των Ανγκιάν
Ο **Γκυ του Ανγκιάν** *([[Γαλλική γλώσσα|γαλλικά :]] Guy of Enghien)* (; - 1377),  ήταν  αυθέντης του Άργους, της Ναυπλίας και του Κιβερίου (1356–1376), υποτελής του Πριγκιπάτου της Αχαΐας και τιτουλάριος δούκας των Αθηνών ως Γκυ Β΄. Ήταν γιος του Γκωτιέ Γ΄ του Ανγκιάν και της Ισαβέλλας του Μπριέν και αδελφός του Λουδοβίκου, του Ιωάννη και του Σιγκέρ.

Παντρεύτηκε την Μπον Φοσερόλ και κόρη τους ήταν η Μαρία κληρονόμος του στο Άργος και την Ναυπλία. Το 1356 πήρε το Άργος το Κίβερι και όλη την Ναυπλία ως φέουδο από την μητέρα του, που τη διοίκησε με βάιλους. Το 1363 αναγκάστηκε να μεταβεί ο ίδιος στο Ναύπλιο, μετά από επανάσταση του λαού κατά των βαΐλων του, λόγω της κακής διοίκησής τους. Το 1362 συμμάχησε με τους Βενετούς και το 1371 με την βοήθεια των αδελφών του Λουδοβίκου και Ιωάννη μάζεψε στρατό και επιτέθηκε στους Καταλανούς του δουκάτου του Αθηνών, χωρίς επιτυχία. Ο Λουδοβίκος παρέμεινε στην Ναυπλία μέχρι τον θάνατό του το 1376 ή 77.

## Παραπομπές



## Πηγές

* Etienne Pattou γενεαλογία των Ανγκιάν, ανακτήθηκε 3 Ιουνίου 2013.
* 

Κατηγορία:Δούκες των Αθηνών
Κατηγορία:Οίκος των Ανγκιάν
Κατηγορία:Αυθέντες Άργους και Ναυπλίας
Στάδιο Όστερενκ

Το **Στάδιο Όστερενκ** είναι ποδοσφαιρικό γήπεδο στο Τσβόλε της Ολλανδίας και ήταν έδρα της ΠΕΚ Τσβόλε ως το 2007.

## Ιστορία

Το γήπεδο κατασκευάστηκε και εγκαινιάστηκε το 1934. Βρίσκεται 40 μ. από το σημερινό στάδιο της Τσβόλε, το Στάδιο Άουσεντελτα, που αντικατέστησε το Όστερενκ στις 12 Ιουλίου 2012 το Στάδιο Άουσεντελτα. Το 1980 το στάδιο ανακαινίστηκε πλήρως, ενώ το 2007 έγιναν κάποιες ανακαινίσεις. Ο τελευταίος αγώνας στο γήπεδο έγινε στις 20 Απριλίου 2007 με το παιχνίδι: Τσβόλε-Ντε Χράαφσχαπ. Ο αγώνας έληξε ισόπαλος, 2-2. Σήμερα η μέγιστη χωρητικότητα του σταδίου φτάνει στις 12.500 θέσεις.

## Εξωτερικοί σύνδεσμοι

*Το στάδιο

Κατηγορία:Στάδια ποδοσφαίρου στην Ολλανδία
Κατηγορία:ΠΕΚ Ζβόλε
Θωμαή Απέργη

Η **Θωμαή Απέργη** (Τήνος, 23 Δεκεμβρίου 1988) είναι Ελληνίδα τραγουδίστρια.

## Βιογραφία
Γεννήθηκε στις 23 Δεκεμβρίου 1988 στην Τήνο όπου και μεγάλωσε. Ως παιδί αλλά και αργότερα ως έφηβη η Θωμαή ασχολήθηκε με το Μπάσκετ αλλά και τη μουσική, αφού έκανε μαθήματα μουσικής, φωνητικής, κλασσικής και ηλεκτρικής κιθάρας. Σπούδασε Φιλολογία στο Τμήμα Φιλολογίας της Σχολής Ανθρωπιστικών και Κοινωνικών Επιστημών του Πανεπιστημίου Πατρών ενώ το ντεμπούτο της, το έκανε το 2011 μέσα απο το βίντεο-κλιπ του τραγουδιού "For You" το οποίο και ερμήνευε σε συνεργασία με τον Paul Levon. Από τότε έχει κάνει πολλά ακόμα τραγούδια ενώ το 2013 ήταν υποψήφια για την εκπροσώπηση της Ελλάδας στην Eurovision, αλλά δεν κατάφερε να προκριθεί αφού με το τραγούδι της "One Last Kiss" κατέκτησε την τρίτη θέση στον Ελληνικό τελικό. Την ίδια χρονιά, συμμετείχε και στο show του ΑΝΤ1, Your Face Sounds Familiar ενώ το 2015 έκανε ξανά προσπάθεια να εκπροσωπήσει την Ελλάδα στην Eurovision με το τραγούδι "Jazz & Συρτάκι" αλλά κατέκτησε ξανά την 2η θέση στον Ελληνικό τελικό (με την Μαρία Έλενα Κυριάκου να παίρνει την 1η θέση).

### Τραγούδια

### Videoclips

## Τηλεόραση

## Εμφανίσεις
### Νυχτερινά κέντρα
* Αθηνών Αρένα (μαζί με τους Αντώνη Ρέμο, Στέλιο Ρόκκο, Ελένη Φουρέιρα) (2012 - 2013)
* Κέντρο Αθηνών (μαζί με τους Νατάσα Θεοδωρίδου, Στέλιο Ρόκκο, Κώστα Μαρτάκη) (2013 - 2014)
* Posidonio Music Hall (μαζί με τους Κωνσταντίνο Αργυρό, Κώστα Μαρτάκη, Χριστίνα Σάλτη) (2014 - 2015)
* ΘΕΑ Club (μαζί με τους Δέσποινα Βανδή, Στέλιο Ρόκκο, Vegas, Στέλιο Λεγάκη) (2015)
* Gotham Stage Club (2015)
* Cabaret (μαζί με τους Γιώργο Παπαδόπουλο & Χριστίνα Σάλτη) (2016)
* Cabaret at Romeo (μαζί με Melisses) (2016)
* ORAMA - The Music Show (μαζί με Νίκο Βέρτη) (2016)
* YTON The Music Show (μαζί με τους Νίκο Βέρτη & 719 The Band) (2016-2017)
* Acro Live (μαζί με τους Γιώργο Σαμπάνη, Ράνια Κωστάκη, NiVo, Μελίνα Μακρή) (2017-2018)

### Jazz Nights
* Γκαζάκι (2012)
* Balux Cafe: The House Project (2013)
* Akanθus (2013)
* Veghera Club (2013)
* Bourbon (2013)
* Αίθριον (2014)
* Kifinas (2015)
* Balux House (2015)
* A Tempo - ART Bistro (2015)
* Tinos Jazz Festival (2015)
* Peñarrubia Lounge (2015) 
* The Sowl (2016)
* Vive Mar (2016)

## Πηγές
*https://web.archive.org/web/20130607164259/http://beta.antenna.gr/yfsf/participant?aid=301296

Κατηγορία:Ελληνίδες τραγουδίστριες
Κατηγορία:Αγγλόφωνοι τραγουδιστές από την Ελλάδα
Πανικός (αποσαφήνιση)

**[[Πανικός]]** είναι η ξαφνική αίσθηση φόβου.

Ο όρος **πανικός** μπορεί ακόμα να αναφέρεται στα εξής:
*Τραπεζικός πανικός
*''Πανικός'' (ταινία, 1946)
*''Πανικός'' (ταινία, 1969)
**Πανικός* (ταινία, 2000)
ΟΥΕΦΑ Σούπερ Καπ 2013

Το **ΟΥΕΦΑ Σούπερ Καπ 2013** ήταν το 38ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2012-13, Μπάγερν και η νικήτρια του Γιουρόπα Λιγκ 2012–13, Τσέλσι. Ήταν το πρώτο Σούπερ Καπ από το 1998 που δεν διεξήχθη στο Στάδιο Λουί Β΄ του Μονακό.

Η Μπάγερν αναδείχθηκε νικήτρια, νικώντας την Τσέλσι στη διαδικασία των πέναλτι με 5-4 (2-2 ο κανονικός αγώνας).

## Στάδιο
Στις 16 Ιουνίου 2011 ανακοινώθηκε από την UEFA ότι η Άντεν Αρίνα θα φιλοξενήσει το Σούπερ Καπ 2013. Εγκαινιάστηκε το 2008, κατασκευασμένο στη τοποθεσία του παλαιότερου γηπέδου. Είναι έδρα της Σλάβια Πράγας.

## Ομάδες

## Εισιτήρια
Τα εισιτήρια του αγώνα άρχισαν να πουλιούνται από τις 14 Ιουνίου ως τις 5 Ιουλίου 2013. Οι τιμές ήταν €130, €90, και €50.

## Αγώνας

### Στατιστικά



## Παραπομπές


## Εξωτερικοί σύνδεσμοι
*ΟΥΕΦΑ Σούπερ Καπ, UEFA.com
*Ιστορία Σούπερ Καπ, 2013, UEFA.com

2013
Ηλίας Πουρσανίδης

Ο **Ηλίας Πουρσανίδης** ( Αθήνα, 13 Απριλίου 1972) είναι Έλληνας πρώην διεθνής ποδοσφαιριστής και επιχειρηματίας, ο οποίος αγωνιζόταν στη θέση του αμυντικού μέσου.

## Σταδιοδρομία
### Σε συλλογικό επίπεδο
Ξεκίνησε τη σταδιοδρομία του από την ομάδα του Α.Ο. Χαϊδαρίου το 1990 και οι εντυπωσιακές του εμφανίσεις με την ομάδα των δυτικών προαστίων τράβηξαν την προσοχή του Ευγένιου Γκέραρντ, ο οποίος δυο χρόνια αργότερα τον πήρε στον ΟΦΗ.

Στην ομάδα του Ηρακλείου παρέμεινε μέχρι το 1997, για να ακολουθήσει η μεταγραφή του στον Ολυμπιακό του Ντούσαν Μπάγεβιτς. Αγωνίστηκε στη σπουδαία ομάδα των «ερυθρολεύκων», με την οποία κατέκτησε τον τίτλο του πρωταθλητή και στις έξι περιόδους που αγωνίστηκε εκεί.

Το 2003 μεταγράφηκε στον Ηρακλή όπου και αγωνίστηκε μέχρι το 2008.

### Στις εθνικές ομάδες
Το ντεμπούτο του με την Ελλάδα πραγματοποιήθηκε στις 25 Ιανουαρίου 1995, στον εκτός έδρας φιλικό αγώνα εναντίον της Κύπρου. Αγωνίστηκε σε 33 συνολικά αγώνες, από το 1995 έως το 2000.

## Επιχειρηματική πορεία
Έπειτα από την ποδοσφαιρική του καριέρα προχώρησε στο άνοιγμα διαφόρων franchise καταστημάτων Goody’s στην Πελοπόννησο, ενώ παράλληλα ασχολείται και με τη γνωστή οικογενειακή βιομηχανία της συζύγου του Τόμπρας ΑΕ στο Ναύπλιο.

## Παραπομπές


## Πηγές
* Η καριέρα του Ηλία Πουρσανίδη στο National Football Teams
* Το προφίλ του Ηλία Πουρσανίδη στο transfermarkt
* Ο Ηλίας Πουρσανίδης στο soccerway
* Η μηχανή του χρόνου, www.gazzetta.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Χαϊδαρίου
Λουδοβίκος Φαδρίκ

Ο **Λουδοβίκος Φαδρίκ** (*Luis ή Lluís Frederic d'Aragó*, ... - 1382) αναφέρεται και *Λουδοβίκος Φαδρίκ  ή Φρειδερίκος των Σαλώνων* και *Λουδοβίκος Φαδρίκ ή Φρειδερίκος της Αραγώνας* αλλά και *δον Φρειδερίκος Φαδρίγος*. 

## βιογραφία
Ήταν γιος του Ιάκωβου Φαδρίκ, Κόμης των Σαλώνων (1365–1380) και επίτροπος του Δουκάτου των Αθηνών και των Νέων Πατρών (1375-1381), κύριος του Ζητουνίου και της Αίγινας από το 1380, κόμης της Μάλτας (1365-1381) και του Γκόζο.

Το 1374 απεβίωσε ο γενικός επίτροπος Ματθαίος ντε Περάλτα, τον οποίο δεν συμπαθούσαν οι Καταλανοί συμπατριώτες του στο δουκάτο, επειδή δεν προερχόταν από αυτούς, αλλά είχε σταλεί από τον δούκα των Αθηνών Φρειδερίκο Γ΄ της Σικελίας. Αφού ξέσπασαν για λίγο ταραχές και διαφωνίες, που έδωσαν την ευκαιρία στον Νέριο Α΄ Ατσαγιόλι το 1375 να καταλάβει τα Μέγαρα, εξέλεξαν ομόφωνα, χωρίς να περιμένουν εντολές από τη Σικελία, τον Λουδοβίκο Φαδρίκ, ο οποίος καταγόταν από παλιά επιφανή οικογένεια των αποίκων. Ο Φρειδερίκος Γ΄, αν και βρέθηκε προ τετελεσμένων, τον αποδέχτηκε, διότι ήταν ικανός και στο παρελθόν είχε αποκαταστήσει την τάξη στις ελληνικές κτήσεις. Το 1377, μετά τον θάνατο τού Φρειδερίκου Γ΄, έγινε επίσης αποδεκτός από τον νέο δούκα των Αθηνών Πέτρο Δ΄ της Αραγωνίας. 

Όταν ανέλαβε ως δούκας των Αθηνών ο Πέτρος Δ΄, ο Φρειδερίκος ζήτησε να τού παραχωρηθεί η κομητεία της Μάλτας, το κάστρο του Σιδηρόκαστρου (στην Οίτη) και η Αίγινα, που ήταν πατρικά φέουδα· πράγματι ο Πέτρος δέχτηκε τα αιτήματα του Φρειδερίκου.

## Οικογένεια
Γύρω στο 1368 νυμφεύτηκε την βυζαντινή πριγκίπισσα Ελένη Καντακουζηνή και κόρη τους ήταν η Μαρία Φαδρίκ τελευταία κόμισα των Σαλώνων. 

## Πρόγονοι


## Παραπομπές


## Πηγές
* (Αγγλικά) Setton, Kenneth M. (1975) "", Edited by Harry W. Hazzard, University of Wisconsin Press: Madison. Ανακτήθηκε 21/06/2018.
* Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
*(Αγγλικά) Miller, W. (1908) *"[http://www.levantineheritage.com/pdf/Latins-in-the-Levant.pdf The Latins in the Levant.  A History of Frankish Greece (1204-1566)]*" (Cambridge and New York). Αρχειοθετήθηκε 10/11/2017. Ανακτήθηκε 17/06/2017.

|-

Κατηγορία:Αυθέντες και Κόμητες των Σαλώνων
Κατηγορία:Βικάριοι του Δουκάτου των Αθηνών
Κατηγορία:Δουκάτο Νέων Πατρών
Κατηγορία:Κόμητες της Μάλτας
Κατηγορία:Οίκος της Αραγωνίας
Κώστας Κωνσταντινίδης

:*Το άρθρο αναφέρεται στον ποδοσφαιριστή. Για τον βουλευτή Κοζάνης με το ίδιο όνομα, δείτε [[Κώστας Ε. Κωνσταντινίδης]].*

Ο **Κώστας Κωνσταντινίδης** (Γερμανία, 31 Αυγούστου 1972) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού.
Από τον Αύγουστο του 2019 είναι ο τεχνικός διευθυντής όλων των Εθνικών Ομάδων ποδοσφαίρου.

## Καριέρα
### Σε συλλογικό επίπεδο
Ξεκίνησε την καριέρα του από την ομάδα του Πιερικού το 1991 και επόμενος του σταθμός ήταν ο ΟΦΗ, με τον οποίο έγινε διεθνής.

Τον Δεκέμβριο του 1996 μεταγράφηκε στον Παναθηναϊκό, όπου καθιερώθηκε ως βασικός τόσο στο "τριφύλλι" όσο και στην εθνική ομάδα.

Οι πολύ καλές εμφανίσεις του τράβηξαν τα βλέμματα συλλόγων του εξωτερικού, έτσι το 1999 πήρε μεταγραφή για τη Χέρτα Βερολίνου. Ακολούθως αγωνίστηκε στην Μπόλτον (ως δανεικός από τη Χέρτα), στο Αννόβερο και στην Κολωνία.

Το 2005 επέστρεψε στην Ελλάδα και στον ΟΦΗ όπου αγωνίστηκε έως το 2007. Το καλοκαίρι του 2007 η Νέα Σαλαμίνα της Κύπρου έγινε ο νέος ποδοσφαιρικός του σταθμός, με τη φανέλα της οποίας κρέμασε τα ποδοσφαιρικά του παπούτσια το 2008.

### Στην εθνική Ελλάδας
Με την Ελλάδα αγωνίστηκε από το 1995 έως το 2003 και αποτελούσε ένα από τα βασικά στελέχη της. Σε 38 αγώνες σημείωσε 1 τέρμα.

Συμμετείχε στους προκριματικούς αγώνες του Euro 2004, όμως δεν ήταν στις επιλογές του Ότο Ρεχάγκελ για την τελική 23άδα που ταξίδεψε στην Πορτογαλία.

## Παραπομπές


## Πηγές
* Η καριέρα του Κώστα Κωνσταντινίδη στο National Football Teams
* Το προφίλ του Κώστα Κωνσταντινίδη στο transfermarkt
* Προφίλ στο insports.eu

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πιερικού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Αννόβερο 96
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Shameless

Το ***Shameless*** είναι αμερικανική τηλεοπτική σειρά η οποία μεταδίδεται από το τηλεοπτικό κανάλι Showtime. Δημιουργοί της σειράς είναι ο Τζον Γουέλς και Πολ Άμποτ και πρόκειται για διασκευή της ομότιτλης βρετανικής τηλεοπτικής σειράς του Άμποτ. Η σειρά διαδραματίζεται στις νότιες περιοχές του Σικάγου και συγκεκριμένα στην γειτονιά του Κανάριβιλ. Η πρεμιέρα σημειώθηκε στις 9 Ιανουαρίου του 2011. Στις 8 Ιανουαρίου 2012 προβλήθηκε για πρώτη φορά το πρώτο επεισόδιο του δεύτερου κύκλου, ενώ αντιστοίχως το πρώτο επεισόδιο του τρίτου κύκλουστις 13 Ιανουαρίου 2013. Το τελευταίο επεισόδιο της σειράς προβλήθηκε στις 11 Απριλίου 2021.

## Πλοκή
Η σειρά αυτή εστιάζει στην καθημερινή ζωή της δυσλειτουργικής οικογένειας του αλκοολικού Φρανκ Γκάλαχερ, πατέρα 6 παιδιών. Όταν μεθάει, τα παιδία του οφείλουν να διαχειρίζονται μόνα τους τον εαυτό τους.

## Ηθοποιοί και χαρακτήρες
* Γουίλιαμ H. Μέϊσι στον ρόλο του Φρανκ Γκάλαχερ   
* Κάμερον Μόναχαν στον ρόλο του Ίαν Γκάλαχερ
* Έμμυ Ρόσουμ στον ρόλο της Φιόνα Γκάλαχερ
* Τζάστιν Τσάτγουιν στον ρόλο του Στιν Γουίλτον / Τζίμι Λίσμαν  
* Τζέρεμι Άλεν Γουάιτ στον ρόλο του Φίλιπ "Λιπ" Γκάλαχερ
* Έμα Κάνεϊ στον ρόλο της Ντέμπι Γκάλαχερ
* Ίθαν Κατκόσκι στον ρόλο του Καρλ Γκάλαχερ 
* Μπρέναν Κέιν Τζόνσον και  Μπλέι Αλεξάντερ Τζόνσον στον ρόλο του Λίαμ Γκάλαχερ 
* Στιβ Χάουι στον ρόλο του Κέβιν "Κεβ" Μπολ
* Τζόαν Κιούζακ στον ρόλο της Σίλα Τζάκσον 
* Λόρα Σλέιντ Γουίγκινς στον ρόλο της Κάρεν Τζάκσον
* Νόελ Φίσερ στον ρόλο του Μίκι Μίλκοβιτς 
* Τζέιν Λιβάι και Έμα Γκρίνγουελ  στον ρόλο της Μάντι Μίλκοβιτς
* Ζακ Μαγκάουαν στον ρόλο του Τζόντι Σίλβερμαν 
* Έιμι Σμαρτ στον ρόλο της Τζάσμιν Χολάντερ
* Τάιλερ Τζέικομπ Μουρ στον ρόλο του Τόνι Μάρκοβιτς

## Παραγωγή
Το HBO ξεκίνησε να αναπτύσσει την αμερικανική εκδοχή του *Shameless* αφότου κατάφερε και έκλεισε συμφωνία με τον Τζον Γουέλς τον Ιανουάριο του 2009. Τον Οκτώβριο του 2009 κανάλι Showtime πήρε τα δικαιώματα για τα γυρίσματα. Το Στούντιο Παραγωγής του Τζον Γουέλς γύρισε το πρώτο επεισόδιο για το κανάλι τον Δεκέμβριο του 2009. Αν και η σειρά διαδραματίζεται στο Σικάγο, το μεγαλύτερο μέρος της γυρίστηκε στο Λος Αντζελες κυρίως, με επιπλέον σκηνές μόνο να γυρίζονται στο Σικάγο.

## Αναφορές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Showtime
Αντώνης Τζανετουλάκος

Ο **Αντώνης Τζανετουλάκος** (γεννημένος στις 16 Μαΐου 1944) είναι Έλληνας παλαίμαχος ποδοσφαιριστής που αγωνιζόταν στη θέση του τερματοφύλακα.

## Καριέρα
Ο Αντώνης Τζανετουλάκος ξεκίνησε την ποδοσφαιρική του καριέρα από τις ακαδημίες του Ολυμπιακού Πειραιώς. Πραγματοποίησε το επίσημο ντεμπούτο του με την ανδρική ομάδα στην Α' Εθνική Κατηγορία την περίοδο 1964-65, όταν και πέρασε ως αλλαγή του Παράσχου Αυγητίδη. Εκείνη τη σεζόν πραγματοποίησε συνολικά 4 συμμετοχές με τους ερυθρόλευκους.

Το καλοκαίρι του 1965 παραχωρήθηκε στην Προοδευτική, όντας μέρος της συμφωνίας που έγινε μεταξύ των δύο ομάδων για ανταλλαγή έμψυχου δυναμικού. Συγκεκριμένα, η Προοδευτική απέκτησε τον Τζανετουλάκο από τους ερυθρόλευκους, και ο Ολυμπιακός τον τερματοφύλακα Γιάννη Φρονιμίδη από την Προοδευτική. Στην Προοδευτική πήρε αρκετές ευκαιρίες και πραγματοποίησε κατά διαστήματα πολύ καλές εμφανίσεις που τον έκαναν να ξεχωρίσει και να θεωρηθεί εκ των ικανότερων τερματοφυλάκων εκείνης της περιόδου.

Το καλοκαίρι του 1972 πήρε μεταγραφή στην Παναχαϊκή. Στην ομάδα της Πάτρας αγωνίστηκε για 3 χρονιές, όπου αγωνιζόμενος στην Α' Εθνική (1972-73, 1973-74 και 1974-75), πραγματοποήσε συνολικά 67 συμμετοχές. Επίσης, με τη φανέλα της Παναχαϊκής είχε 3 ευρωπαϊκές συμμετοχές στο Κύπελλο ΟΥΕΦΑ 1973-74, όπου αγωνίστηκε στον 1 από τους 2 αγώνες με την Γκράτσερ ΑΚ για τον πρώτο γύρο και στους 2 αγώνες με την ΦΚ Τβέντε για τον 2ο γύρο.

Το 1975 επέστρεψε ξανά στον Πειραιά για τον Α.Π.Σ. Αμφιάλης. Με την ομάδα της Αμφιάλης αγωνίστηκε -κατά την παρθενική της συμμετοχή- την περίοδο 1975-76 στη Β' Εθνική και έκτοτε έβαλε τέλος στην ποδοσφαιρική του καριέρα.

## Μετά το ποδόσφαιρο
Μετά το τέλος της ποδοσφαιρικής του καριέρας ασχολήθηκε ως προπονητής και εργάστηκε σε διάφορους συλλόγους, όπως στους Α.Ο. Ποντίων Νίκαιας, Δάφνη Ερυθρών, Ηλυσιακό, Ατρόμητο Πειραιώς, Προοδευτική, Ατρόμητο Αθηνών κ.α. Επίσης δραστηριοποιήθηκε με τους Βετεράνους του Ολυμπιακού και σήμερα είναι προπονητής της ομάδας των βετεράνων.

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Προπονητές ποδοσφαίρου Ηλυσιακού
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Παναχαϊκής
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Ατρόμητου Αθηνών
The Golden Years

Το **The Golden Years** είναι 12" σινγκλ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου στις 3 Μαΐου του 1980 μέσω της δισκογραφικής εταιρείας "Bronze Records".
Το συγκεκριμένο ΕΡ ηχογραφήθηκε κατά την περιοδεία για την προώθηση του δίσκου "*[[Bomber (άλμπουμ)|Bomber]]*" και παρ' όλη την έλλειψη ραδιοφωνικής μετάδοσης των τραγουδιών του από τους βρετανικούς σταθμούς το συγκρότημα εμφανίστηκε την Πρωτομαγιά του 1980 στην τηλεοπτική εκπομπή του δικτύου "BBC", "Top of the Pops", βοηθώντας το ΕΡ να αναρριχηθεί στο # 8 των τσαρτ της Μεγάλης Βρετανίας, παραμένοντας στους καταλόγους επιτυχιών για επτά εβδομάδες. Αυτό ήταν το πρώτο Top-10 σινγκλ του συγκροτήματος, για να ακολουθήσουν την επόμενη χρονιά το ΕΡ "*[[St. Valentine's Day Massacre]]*" και η ζωντανή εκτέλεση του τραγουδιού "*Motörhead*".
Το "*The Golden Years*" συμπεριλήφθηκε στην επανέκδοση σε μορφή CD του "*[[Bomber (άλμπουμ)|Bomber]]*" το 1996, από την "CMC International".

## Τραγούδια
1. **Leaving Here** *(Dozier, B.Holland, E.Holland)* - 3:02
2. **Stone Dead Forever** *(Kilmister, Clarke, Taylor)* - 5:20
3. **Dead Men Tell No Tales** *(Kilmister, Clarke, Taylor)* - 2:54
4. **Too Late, too Late** *(Kilmister, Clarke, Taylor)* - 3:21

## Θέσεις τσαρτ
***The Golden Years*** *(ΕΡ σινγκλ)*

***Επίσημη κυκλοφορία: [[3 Μαΐου]] [[1980]]***

## Τα μέλη του συγκροτήματος
Το "*The Golden Years*" ηχογραφήθηκε από τους εξής μουσικούς:
* Lemmy - μπάσο, φωνητικά
* Έντι "Fast" Κλαρκ - κιθάρα
* Φιλ "Philthy Animal" Τέιλορ - τύμπανα

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1980
Σμηνουργία

**Αφεσμός**, επίσης σμηνουργία, αποκαλείται στη μελισσοκομία το σμήνος μελισσών το οποίο κατά την άνοιξη, από τον Φεβρουάριο έως τον μήνα Μάιο είναι δυνατόν να εγκαταλείψει την κυψέλη μαζί με την παλαιά *βασίλισσα*, οδεύοντας προς τη δημιουργία μιας καινούργιας αποικίας. Προκαλείται από συνδυασμό ερεθισμάτων. Σε ό,τι αφορά στους φυσικούς «άγριους» πληθυσμούς, η σμηνουργία είναι η απαραίτητη φυσική διαδικασία για την επιβίωση των μελισσιών. Στη σύγχρονη, παραγωγική μελισσοκομία, προκαλείται τις περισσότερες φορές από αμέλεια του μελισσοκόμου και θεωρείται εν μέρει επιβλαβής, διότι παράγεται διάσπαση της δύναμης του μελισσιού.

Στην πρωταρχική ή *πρώτη σμηνουργία*  περίπου το 60% των εργατριών εγκαταλείπει την αρχική κυψέλη.  Ένας τέτοιο σμήνος είναι δυνατόν να διαθέτει πληθυσμό χιλιάδων μελισσών. Η σμηνουργία είναι το φυσικό μέσο αναπαραγωγής των αποικιών μελισσών. Λίγο πριν βγει από το κελί της η νέα *βασίλισσα*, η παλαιά εγκαταλείπει την κυψέλη. Την παλαιά βασίλισσα ακολουθεί τμήμα των *εργατριών* και των *κηφήνων*, σε μία προσωρινή εγκατάσταση, συνήθως κάποιο κλαδί δέντρου ή προφυλαγμένη θέση -κάποια καμινάδα. Το σμήνος των μελισσών συγκεντρώνεται σε σφαιρική διάταξη καλύπτοντας τη βασίλισσα, έως ότου οι *εργάτριες* βρουν την οριστική θέση εγκατάστασης της νέας αποικίας.

Οι δευτερεύουσες σμηνουργίες -επίσης μετασμηνουργίες- είναι σχετικά σπάνιες. Ο πληθυσμός τους είναι μικρότερος και συνοδεύονται συνήθως από μία ή περισσότερες μη γονιμοποιημένες βασίλισσες. Ενίοτε η κυψέλη προχωρά σε διαδοχικές σμηνουργίες, έως ότου μειωθεί ο πληθυσμός των εργατριών δραστικά
 
Οι εντομολόγοι θεωρούν την αποικία υπεροργανισμό, καθώς η μέλισσα ως άτομο δεν μπορεί να επιβιώσει επί μακρόν αφενός, αφετέρου η αποικία πρέπει να έχει δεδομένο μέγεθος προκειμένου να αναπαραχθεί. Κατά τη διαδικασία της σμηνουργίας η αρχική αποικία αναπαράγεται σε δύο ή περισσότερες αποικίες 

## Σημειώσεις-παραπομπές


## Εξωτερικοί σύνδεσμοι

Για περισσότερες πληροφορίες πάνω στους βιοχημικούς παράγοντες που καθορίζουν τη σμηνουργία δείτε: apis newsletter July 2003 (αγγλικά) και Σμηνουργία θεματική κάλυψη (ελληνικά)

*Αποτροπή σμηνουργίας. (ελληνικά)
*Αντιμετώπιση αφεσμών . (ελληνικά)
* Πρόληψη σμηνουργίας — Αφεσμοί σε θάμνους (αγγλικά).
* Πρόληψη σμηνουργίας — MAAREC. (αγγλικά).
* Βοήθεια για τη σμηνουργία στην Αυστραλία. (αγγλικά).
* Βοήθεια για τη σμηνουργία στο Ηνωμένο Βασίλειο. (αγγλικά).

Κατηγορία:Μελισσοκομία
Εντομολογία

Με τον όρο **εντομολογία** εννοείται η ιδιαίτερη επιστήμη που μελετά τα έντομα. Ουσιαστικά είναι κλάδος της ζωολογίας και μελετάται όχι μόνο από ειδικούς επιστήμονες, αλλά και από ερασιτέχνες, που παρατηρούν την ποικιλία των ειδών, την ιδιορρυθμία των συνηθειών τους και τη δραστηριότητα που αναπτύσσουν, σε σχέση με το περιβάλλον. Η εντομολογία διακρίνεται σε γενική και εφαρμοσμένη, που περιλαμβάνει τη γεωργική και την ιατρική εντομολογία. Νεότεροι κλάδοι είναι εκείνοι της γενετικής των εντόμων, της οικολογίας και της βιοχημικής παρατήρησης της συμπεριφοράς των εντόμων. 

Πρώτος μελετητής της εντομολογίας φέρεται ο Αριστοτέλης, στον οποίο αποδίδεται και ο όρος **[[Έντομο|έντομα]]**. Σημαντική ανάπτυξη της εντομολογίας συνέβη κατά τον 17ο αιώνα ως αποτέλεσμα της ανακάλυψης νέων χωρών αφενός και του αξιόλογου έργου φυσιοδιφών όπως οι Γιαν Σβάμερνταμ (Jan Swammerdam), Σαρλ Μπονέ (Charles Bonnet) και άλλων. Από το 19ο αιώνα και μετά η εντομολογία εξελίσσεται σε συνάρτηση με το έργο του Δαρβίνου, καθώς η μελέτη των εντόμων παρείχε πληροφορίες για την εξέλιξη των ειδών γενικότερα.

## Εξωτερικοί σύνδεσμοι
*
*
*
*
*
*Εικονικό Μουσείο Εντόμων
*Best of the Bugs Ιστότοποι με κεντρικό θέμα την εντομολογία, επιλεγμένοι από εντομολόγους
Δίχως θεό (μυθιστόρημα)

Το ***Δίχως Θεό*** είναι μυθιστόρημα του Άγγελου Τερζάκη, που η κριτική το χαρακτήρισε από τα λαμπρότερα δείγματα της νεοελληνικής λογοτεχνίας . Αφηγείται την ιστορία ενός ανθρώπου σκεπτόμενου, επαναστάτη κάποτε, που επιφορτίζεται με την ανατροφή δυο ορφανών ανιψιών του.

## Σύνοψη
Ο Παραδείσης θα αγωνιστεί να τα μεγαλώσει με τις πλατιές αντιλήψεις του, που δεν χωρούν σε δογματισμούς. Τα δυο παιδιά θ' ακολουθήσουν δρόμο περίεργο, αυτόν που ονομάζαμε άλλοτε κακό.

Το *Δίχως Θεό* είναι κατά βάση μυθιστόρημα της μικροαστικής πραγματικότητας· απεικονίζει μια περιθωριακή και συνοικιακή ζωή, που λιμνάζει άδοξα μέσα στην πνιγερή και θλιβερή ρουτίνα που ξετυλίγεται στα τελευταία μεσοπολεμικά χρόνια και τελειώνει όταν αρχίζει ο πόλεμος του 1939.

## Παραπομπές


## Επανεκδόσεις
Εκδ. οίκος ΕΣΤΙΑ, 1999 ISBN 960-05-0177-7
## Εξωτερικοί σύνδεσμοι
*απόσπασμα

διχως θεο
Βερεγγάριος Εστανιόλ

Ο **Βερεγγάριος Εστανιόλ ντε Αμπούριας** *([[Ισπανική γλώσσα|ισπανικά :]] Berenguer Estañol de Ampurias)*, ήταν καταγόμενος από την Αμπούριας (αρχικά ελληνική πόλη - αποικία γνωστή ως "Εμπόριον") Ισπανός γενικός βικάριος του Δουκάτου των Αθηνών την χρονική περίοδο 1312-1316. Είχε διορισθεί από τον Φρειδερίκο Β΄της Σικελίας για λογαριασμό του ανήλικου γιου του, 5 ετών τότε, Μανφρέδου ο οποίος είχε ανακηρυχθεί δούκας των Αθηνών μετά από αίτημα της Καταλανικής εταιρείας.

Ο Βερεγγάριος έφτασε στον Πειραιά το 1312, ήταν ικανός κυβερνήτης και εδραίωσε την καταλανική κυριαρχία στην Αττική και Βοιωτία. Αντιμετώπισε επιτυχημένα επιθέσεις από του Βενετούς του Νεγροπόντε, από τους Δούκες των Νέων Πατρών και του Δεσποτάτου της Ηπείρου αλλά και τον Νικόλαο Φοσερόλ διοικητή του Άργους και Ναυπλίας.

Αρρώστησε βαριά και πέθανε το 1316, τον αντικατέστησε ο Αλφόνσο Φαδρίκ.

## Παραπομπές


## Πηγές

*Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.

Κατηγορία:Βικάριοι του Δουκάτου των Αθηνών
Δημήτρης Γιαχνής

Ο **Δημήτρης Γιαχνής** του Χαραλάμπους (Αθήνα, 24 Δεκεμβρίου 1915- 12 Οκτωβρίου 1999) ήταν Έλληνας συνδικαλιστής, ο οποίος χρημάτισε βουλευτής Β' Αθηνών με την ΕΔΑ το 1958.  Ήταν επίσης Γενικός Γραμματέας του Σωματείου των εργαζομένων στον Ηλεκτρικό Σιδηρόδρομο. Ήταν παντρεμένος με τη Μαρίκα Σμυρνάκη, που πέθανε πρόωρα και απέκτησαν ένα αγόρι και ένα κορίτσι.

## Πολιτική σταδιοδρομία
Καταγόταν από οικογένεια προσφύγων που είχαν έρθει από τη Μικρά Ασία. Έπειτα από περιπλανήσεις, εγκαταστάθηκε μαζί με την οικογένειά του στο Χαϊδάρι Αττικής. Από το 1941 άρχισε να εργάζεται στους ηλεκτρικούς σιδηροδρόμους όπου ανέπτυξε και αντιστασιακή δράση με το εκεί ΕΑΜ. Την ίδια περίοδο πολέμησε ως έφεδρος ανθυπολοχαγός. Έγινε μέλος της Κεντρικής Επιτροπής του Δημοκρατικού Συνδικαλιστικού Κινήματος και αγωνίστηκε για τον εκδημοκρατισμό των συνδικάτων.

Εξελέγη βουλευτής έπειτα από τις εκλογές του 1958, κατά τις οποίες η ΕΔΑ ήρθε δεύτερο κόμμα. Ήταν επίσης υποψήφιος και στις επόμενες εκλογές, που διεξήχθησαν το 1961, αλλά δεν εξελέγη. Κατά τη διάρκεια της χούντας του 1967-74 υπέστη διώξεις. 

## Δήμαρχος
Διετέλεσε ο πρώτος δήμαρχος Χαϊδαρίου μετά τη Μεταπολίτευση από το 1975 ως το 1978 και με δική του πρωτοβουλία  ο χαρακτηρισμός του ιστορικού τόπου για το Παλατάκι και το κτήριο του Γύζη επεκτάθηκε και στην υπόλοιπη έκταση. Το όνομά του δόθηκε στο Πολιτιστικό Κέντρο του Χαϊδαρίου.

## Παραπομπές


## Εξωτερικοί σύνδεσμοι
*Βιογραφικό του Δημήτρη Γιαχνή στον ιστότοπο της Ένωσης Εργαζομένων του ΗΣΑΠ, του Γιάννη Παπαδημητρίου, από την εφημερίδα "Ηλεκτρικός", ανάκτηση 3-6-2013.

Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Β΄ Αθηνών
Κατηγορία:Δήμαρχοι Χαϊδαρίου
Τέμενος (αποσαφήνιση)

Όταν αναφερόμαστε στη λέξη **Τέμενος** μπορεί να εννοούμε:

*Τέμενος, ειδικά διαμορφωμένος χώρος στην αρχαία Ελλάδα που περιέκλειε βωμούς ή και άλλες πρόχειρες, τυχαία τοποθετημένες κατασκευές για την τέλεση ιεροπραξιών.
*Τζαμί, στη σύγχρονη εποχή για τους ισλαμικούς ναούς.
*Τέμενος Δράμας, ημιορεινός οικισμός του νομού Δράμας
*Τέμενος Ξάνθης, ημιορεινός οικισμός του νομού Ξάνθης
*Τεμένους επαρχία, παλαιά διοικητική διαίρεση του νομού Ηρακλείου.

Κατηγορία:Αποσαφηνίσεις ελληνικών τοπωνυμίων
Σταχτοκαρχαρίας

Ο **σταχτοκαρχαρίας** (*Carcharhinus plumbeus*) είναι είδος καρχαρία που ανήκει στην οικογένεια των Καρχαρινιδών, του οποίου κύριο χαρακτηριστικό είναι το ψηλό πρώτο ραχιαίο πτερύγιο και η ακρολοφία ανάμεσα στα δύο ραχιαία πτερύγια. Διαθέτει επίσης μεγάλα θωρακικά πτερύγια. Τα θηλυκά έχουν μήκος 2 με 2,8 μέτρα και τα αρσενικά μέχρι περίπου 1,8 μέτρα, γεγονός που τους κατατάσσει ανάμεσα στα μεγαλύτερα παράκτια είδη καρχαριών. Απαντάται σε ζεστές και τροπικές θάλασσες, ανάμεσα στις οποίες και η Μεσόγειος. Τα θηλυκά ενηλικιώνονται μετά από 13 έτη, όταν έχουν μήκος περίπου 1,5 μέτρο. Είναι ζωοτόκο. Συγγενεύει με τον σκοτεινό καρχαρία, τον ταυροκαρχαρία και το μεγαλόρυγχο καρχαρίνο. Τρέφεται κυρίως με οστεϊχθύες, μικρούς καρχαρίες, κεφαλόποδα και γαρίδες.

Ο σταχτοκαρχαρίας θεωρείται σε παγκόσμιο επίπεδο εκτεθειμένος σε κίνδυνο εξαφάνισης, ενώ στη Μεσόγειο το είδος θεωρείται ότι κινδυνεύει. Αντιθέτως στη Χαβάη θεωρείται ελαχίστης σημασίας. Ο κύριος κίνδυνος που αντιμετώπιζει αυτό το είδος είναι η παράκτια αλιεία, καθώς αποτελεί σημαντικό μέρος των αλιευμάτων. Περίπου το 2-3 % των πτερυγίων καρχαρία που πωλούνται στο Χονγκ Κονγκ προέρχονται από αυτό το είδος. Το είδος θεωρείται ότι έχει χαμηλό αναπαραγωγικό ρυθμό, αν και ζει πολύ, και για αυτό το λόγο θεωρείται ότι απειλείται λόγω της υπεραλιείας, ενώ έχει παρατηρηθεί ότι ο πληθυσμός του παγκοσμίως έχει μειωθεί. Εξαίρεση αποτελεί η Χαβάη, όπου ο καρχαρίας δεν αλιεύεται. Στην Αυστραλία έχουν παρθεί μέτρα για να μη μειωθεί περισσότερο ο πληθυσμός.

## Παραπομπές


## Πηγές
* 
* 

Κατηγορία:Καρχαρίες
Κατηγορία:Καρχαρινόμορφα
Αστέριος Νταής

Ο **Αστέριος Νταής** του Αναγνώστη (Περτούλι Τρικάλων, 1894 – Αθήνα, 20 Δεκεμβρίου 1983) ήταν Έλληνας νομικός, ο οποίος διετέλεσε πρόεδρος του Ελεγκτικού Συνεδρίου από το 1961 ως το 1965 και υπουργός σε υπηρεσιακές κυβερνήσεις.

## Νομική και πολιτική καριέρα
Σπούδασε Νομικά στο πανεπιστήμιο των Αθηνών και σε νεαρή ηλικία έγινε γραμματέας στο ταμείο του υπουργείου Οικονομικών. Σε ηλικία 25 ετών έγινε ειδικός οικονομικός επιθεωρητής και το 1923 μετήχθη στο Ελεγκτικό Συνέδριο, του οποίου έγινε διευθυντής, σύμβουλος (1941), αντιπρόεδρος (1950) και πρόεδρος από τις 23 Ιανουαρίου 1961 ως τις 2 Φεβρουαρίου 1965.
Ο Νταής υπηρέτησε για μικρό χρονικό διάστημα στην υπηρεσιακή κυβέρνηση του Στυλιανού Μαυρομιχάλη, ως υπουργός Συγκοινωνιών από τις 29 Σεπτεμβρίου 1963 ως τις 8 Νοεμβρίου 1963 και ως υπουργός Οικονομικών στην επίσης υπηρεσιακή κυβέρνηση του Ιωάννη Παρασκευόπουλου από τις 30 Δεκεμβρίου 1963 ως τις 18 Φεβρουαρίου 1964.

## Παραπομπές


Κατηγορία:Έλληνες υπουργοί Συγκοινωνιών
Κατηγορία:Έλληνες υπουργοί Οικονομικών
Κατηγορία:Πρόεδροι του Ελεγκτικού Συνεδρίου
Ασούρ ετίλ ιλανί

Ο **Ασούρ ετίλ ιλανί** υπήρξε βασιλιάς της Ασσυρίας (627 - 625 π.Χ.) μεγαλύτερος γιος και διάδοχος του Ασουρμπανιπάλ με τον θανάτου του οποίου ήρθε αμέσως η κατακόρυφη πτώση για την Ασσυρία, οι Ελαμίτες, οι Μήδοι και οι Πέρσες με επιδρομές του κατέστρεψαν τις επαρχίες της χώρας τον διαδέχθηκε ο μικρότερος αδελφός του Σισαρισκούν.

## Πηγές

*''Zawadzki, S., The fall of Assyria and Median-Babylonian relation in light of the Nabopolassar chronicle, Poznan 1988.

Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Σισαρισκούν

Ο **Σισαρισκούν** υπήρξε  βασιλιάς της Ασσυρίας (625 π.Χ. - 612 π.Χ.) μικρότερος γιος του Σαρδανάπαλου. Διαδέχθηκε στον θρόνο της Ασσυρίας τον μεγαλύτερο αδελφό του Ασούρ ετίλ ιλανί συνεχίστηκε η πτώση στην Ασσυρία σε ταχύτερους ρυθμούς ο Χαλδαίος Ναβοπολάσαρ πατέρας του Ναβουχοδονόσορα με στρατό κατέλαβε τη Βαβυλώνα και την κήρυξε ανεξάρτητη, το 621 π.χ. ο Ναβοπαλάσαρ κατέλαβε την Νιππούρ ολοκληρώνοντας την κατάκτηση του νότου. Από το 616 π.Χ. ο Ναβοπαλάσαρ άρχισε τις επιδρομές στον βορρά στις μεγάλες πόλεις της Ασσυρίας με την βοήθεια των Ελαμιτών, των Σκυθών και των Μήδων κατέστρεψε την Νινευή, την Ασούρ και την Νιμρούδ η τύχη του Σισαρισκούν χάθηκε στην πολιορκία της Νινευή, τον διαδέχθηκε ο γιος του Ασούρ Ουμπαλίτ Β' ο τελευταίος βασιλιάς της Ασσυρίας.

## Πηγές

**Zawadzki, S., The fall of Assyria and Median-Babylonian relation in light of the Nabopolassar chronicle, Poznan 1988.*

Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Ασούρ Ουμπαλίτ Β΄

Ο **Ασούρ Ουμπαλίτ Β**' υπήρξε ο τελευταίος βασιλιάς της Ασσυρίας (612 - 609 π.Χ.) γιος και διάδοχος του Σισαρισκούν εγκαταστάθηκε στην Χαρράν την τελευταία πόλη που είχε παραμείνει στα χέρια των Ασσυρίων που πολιορκούσε ο Ναβοπολάσσαρ με την βοήθεια Περσών και Μήδων. Ο Ασούρ Ουμπαλίτ Β' συμμάχησε με την Αίγυπτο αλλά και εκείνοι ηττήθηκαν από τους Βαβυλώνιους στην βόρεια Συρία, όταν καταλήφθηκε και η Χαρράν (609 π.χ.) από τους νεο Βαβυλώνιους του Ναβοπαλάσαρ η Ασσυριακή αυτοκρατορία τερματίστηκε.

## Πηγές
* *Zawadzki, S., The fall of Assyria and Median-Babylonian relation in light of the Nabopolassar chronicle, Poznan 1988.*

Κατηγορία:Βασιλείς της Ασσυρίας
Τουκουλτί Νινουρτά Β΄

Ο **Τουκουλτί Νινουρτά Β**'υπήρξε  βασιλιάς της Ασσυρίας (891 π.Χ. - 884 π.Χ.), γιος και διάδοχος του βασιλιά της Ασσυρίας Αντάντ Νιραρί Β'. Τον διαδέχθηκε ο γιος του Ασουρνασιρπάλ Β΄

## Πηγές
* *Healy, Mark ([[1991]]). The Ancient Assyrians. New York: Osprey. p. 10.*

Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Αντάντ Νιραρί Β΄

Ο **Αντάντ Νιραρί Β**' (911 π.Χ. - 891 π.Χ.) υπήρξε γιος και διάδοχος του βασιλιά της Ασσυρίας Ασούρ Νταν Β'. Ήταν ο ιδρυτής της **νεοασσυριακής αυτοκρατορίας.** Με αναδιοργανωμένη την Ασσυριακή οικονομία λόγω των σιτηρών άρχισε τις επεκτάσεις σε βάρος των Αραμαίων και των νέο-Χετταίων.

## Πηγές

**Healy, Mark ([[1991]]). The Ancient Assyrians. New York: Osprey. p. 10.*

Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Γκωτιέ Δ΄ του Ανγκιάν

thumb|right|100px|Ο θυρεός των Ανγκιάν
Ο **Γκωτιέ Δ΄ του Ανγκιάν**, *([[Γαλλική γλώσσα|γαλλικά :]] Gautier d'Enghien)*, ήταν, ως Γκωτιέ Δ΄ κόμης του του Ανγκιάν και ως Γκωτιέ Γ΄ τιτουλ. δούκας των Αθηνών. Επίσης κόμης του Μπριέν.

## Βιογραφία
Καταγόμενος από το Αινώ της Γαλλίας, ήταν γιος του Σιγκέρ Β΄ του Ανγκιάν και της Ιωάννας του Κονντέ, κληρονόμος στις κτήσεις του πατέρα του μετά τον θάνατό του το 1364.

Διορίσθηκε σε στρατιωτική θέση στην Φλάνδρα από τον Λουδοβίκο Β΄ των Νταμπιέρ κόμη της Φλάνδρας ενάντια στην επαναστατημένη Γάνδη. Στις 7 Ιουλίου 1381 τα στρατεύματά του κατέλαβαν την πόλη Γκέρααρτσμπεργεν, την έκαψαν και σκότωσαν πολλούς από τους κατοίκους της.

Σκοτώθηκε το 1381, όταν παγιδεύτηκε σε ενέδρα από τους αντιπάλους του. Τον κληρονόμησε και τον διαδέχτηκε στα αξιώματα ο θείος του Λουδοβίκος του Ανγκιάν.

## Πηγές
* Οίκος των Ανγκιάν
* Etienne Pattou γενεαλογία των Ανγκιάν.
* *Froissart's Chronicles*, Book II, Chapter 81

|-

Κατηγορία:Δούκες των Αθηνών
Κατηγορία:Κόμητες της Βρυένης
Κατηγορία:Οίκος του Ανγκιάν
Μαρία Φαδρίκ

Η **Μαρία Φαδρίκ** (Maria Fadrique) (1370-1395) ήταν Κόμισα των Σαλώνων υποτελείς του Δουκάτου των Αθηνών την χρονική περίοδο 1382–1394 υπό την επιτροπεία της μητέρας της. Ήταν κόρη του Λουδοβίκου Φαδρίκ και της Ελένης Κατακουζηνής, και ανιψιά των Δεσποτών του Μυστρά και των Βυζαντινών Αυτοκρατόρων.

## Ιστορία
Ο πατέρας της, το 1382, λίγο πριν πεθάνει και με προτροπή του Πέτρου Δ΄ της Αραγωνίας, την αρραβώνιασε με τον νεαρό γιό του στρατηγού *Ροκαβέρτη*. Σαν γαμήλιο δώρο ο *Πέτρος Δ΄* είχε υποσχεθεί ισόβεια παραχώρηση του Σιδηρόκαστρου και της Λαμίας στον πατέρα *Ροκαβέρη*, τον οποίο θεωρούσε πολύ ικανό διοικητή για τις κτήσεις του. Εξάλλου η κομητεία αυτή βρισκόταν σε στρατηγική θέση άμυνας έναντι των Τούρκων, οι οποίοι βρισκόντουσαν μίας μέρας απόσταση από τις Νέες Πάτρες.

Πριν το φθινόπωρο του 1382, ο Ροκαβέρτης έφυγε από την Ελλάδα για να διεκδικήσει κτήσεις από την νεαρή βασίλισσα Μαρία στη Σικελία και ο αρραβώνας ακυρώθηκε. Στην ακύρωση του αρραβώνα συνέβαλε και ο *Πέτρος Δ΄*, που δεν υποστήριζε πλέον τον πατέρα *Ροκαβέρτη*, επειδή είχε ταχθεί με το μέρος του γιου του Ιωάννη Α΄ με τον οποίο είχε οικογενειακές διαφορές. 

Γύρω στις αρχές του 1385, Νέριο Α΄ Ατσαγιόλι πρότεινε στην μητέρα της να την αρραβωνιάσει με τον αδελφό της συζύγου του Πέτρο Σακαρένο φεουδάρχη στην Εύβοια.  Η χήρα κόμισσα Ελένη αρνήθηκε, λόγο της ανώτερης καταγωγής της από την οικογένεια των Κατακουζινών και την αρραβώνιασε με τον Σέρβο βασιλιά Στέφανο Δουσάν  που ήταν και κύριος της Θεσσαλίας. Ο αρραβώνας με τον Σέρβο προκάλεσε αντιδράσεις τόσο από τους Έλληνες, όσο και από τους Φράγκους των Σαλώνων και επικράτησε αναστάτωση. Ο Νέριο επωφελούμενος της αναστάτωσης επιτέθηκε στα Σάλωνα κι έπειτα στο Δουκάτο των Αθηνών, το οποίο και κατέλαβε ανακηρύσσοντας εαυτόν Δούκα. Η Μαρία μαζί με την μητέρα της Ελένη αντέταξαν ισχυρή άμυνα και κράτησαν την εξουσία τους στα Σάλωνα για 6 ακόμα έτη.

Η προίκα της την είχε κάνει περιζήτητη νύφη. Το 1387, ο νέος βασιλιάς της Ισπανίας *Ιωάννης Α΄*, γιος και διάδοχος του *Πέτρου Δ΄*, σε επιστολή του προς την μητέρα της, που αφορούσε το δουκάτο των Αθηνών εκτός των άλλων της προτείνει να *ξαναρραβωνιάσει*  την Μαρία με τον *Ροκαβέρτη.* Η Μαρία όμως ήταν ακόμα αρραβωνιασμένη με τον Σέρβο βασιλιά.

Το 1394 πέθανε η μητέρα της Ελένη και στις 20 Φεβρουαρίου της ίδιας χρονιάς η Μαρία παντρεύτηκε τον Βαγιαζίτ Α΄, πέθανε το επόμενο έτος (1395).

## Παραπομπές


## Πηγές
* ''Ιστορία της Φραγκοκρατίας εν Ελλάδι (1204-1566)'' / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910, σελίδες 459 έως 467
*(Αγγλικά) Miller, W. (1908) *"[http://www.levantineheritage.com/pdf/Latins-in-the-Levant.pdf The Latins in the Levant.  A History of Frankish Greece (1204-1566)]*" (Cambridge and New York). Αρχειοθετήθηκε 10/11/2017. Ανακτήθηκε 17/06/2017.

Κατηγορία:Αυθέντες και Κόμητες των Σαλώνων
Κατηγορία:Οίκος της Αραγωνίας
Μπάμπης Μαστρογιάννης

Ο **Χαράλαμπος (Μπάμπης) Μαστρογιάννης** (γεν. Αθήνα, 17 Αυγούστου 1951- 2 Φεβρουαρίου 2021) ήταν Έλληνας διεθνής ποδοσφαιριστής, με πολυετή καριέρα.

Ξεκίνησε το ποδόσφαιρο από την ομάδα της γενέτειρας περιοχής του, Εθνικό Αστέρα Καισαριανής, την περίοδο 1968-69 στην Β΄ Εθνική, με τα χρώματα του οποίου έγινε πολύ δημοφιλής. Αγωνιζόταν στη μεσαία γραμμή ως ηγετικός χαφ ("δεκάρι"), ενώ ήταν ιδιαίτερα αποτελεσματικός στις εκτελέσεις στημένων φάσεων. Είχε σκοράρει πάρα πολλές φορές με απευθείας κτυπήματα φάουλ, τα οποία αιφνιδίαζαν τους αντίπαλους τερματοφύλακες. Παρά τη φήμη του και όλες τις δελεαστικές προτάσεις που δεχόταν για μετεγγραφή, η διοίκηση της ομάδας του ουδέποτε τον παραχώρησε σε σύλλογο Α΄ Εθνικής. Ο Μαστρογιάννης ήταν ένας από τους ποδοσφαιριστές που παρότι δεν αγωνίσθηκαν ποτέ στη μεγάλη κατηγορία, έχαιραν αναγνωρισιμότητας και εκτίμησης από τους φιλάθλους όλων των ομάδων της εποχής τους. Με τη φανέλα του Εθνικού Αστέρα αγωνίστηκε μέχρι τα μέσα της δεκαετίας του 80, οπότε και το 1983 πήρε μεταγραφή στην Προοδευτική, για να επιστρέψει στην ομάδα της Καισαριανής ξανά το 1984. Το 1985 μεταπήδησε στον Κεραυνό Κερατέας, με τη φανέλα του οποίου τερμάτισε την ποδοσφαιρική του σταδιοδρομία το 1989, έχοντας αναδειχθεί Κυπελλούχος και Πρωταθλητής Ε.Π.Σ. Αθηνών το 1986 και το 1989 αντίστοιχα. Ήταν διεθνής με τη Μεσογειακή Ομάδα του 1975 και την Εθνική Ομάδα Νέων. Ο γιος του έγινε επίσης ποδοσφαιριστής.

Ο Μπάμπης Μαστρογιάννης απεβίωσε στις 2 Φεβρουαρίου 2021, θύμα τροχαίου ατυχήματος.

## Παραπομπές


## Πηγές
*Εφημερίδες "ΦΩΣ των Σπορ" & "Αθλητική Ηχώ"

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Εθνικής Ελλάδας Κ21
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
13 (αριθμός)

Το **13** (δεκατρία) είναι ο φυσικός αριθμός που βρίσκεται μετά από το 12 και πριν από το 14. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 13 συμβολίζεται ως **XIII** στο ρωμαϊκό σύστημα αρίθμησης και ως ΙΓ´ ή ιγ´ στο ελληνικό σύστημα αρίθμησης.

## Στα μαθηματικά
* Το 13 είναι ένας πρώτος αριθμός, ο έκτος μετά τους 2, 3, 5, 7 και 11, αφού οι μόνοι φυσικοί διαιρέτες του είναι 1 και 13, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 17.
* Το 13 μαζί με το 11 είναι Δίδυμοι πρώτοι αριθμοί.
* Το 13 είναι αριθμός Φιμπονάτσι.
* Τα Στερεά του Αρχιμήδη είναι 13.

Οι τετραγωνικές ρίζες του 13 είναι δύο άρρητοι αριθμοί, ίσοι κατά προσέγγιση ±3,6055512754639892931192212674705

### Άλλες πράξεις
* 13! = 13·12·11·10·9·8·7·6·5·4·3·2 = 6.227.020.800
*213 = 13↑↑2 = 1313 = 302.875.106.592.253

## Το 13 στη Χημεία
* Ο ατομικός αριθμός 13 αντιστοιχεί στο στοιχείο αργίλιο.
* Η ομάδα **13** του περιοδικού πίνακα των χημικών στοιχείων αντιστοιχεί στην IIIA ομάδα, δηλαδή την ομάδα του βορίου ή των γαιών.
* Το δεκατριάνιο (C13H28) είναι η απλούστερη οργανική ένωση με 13 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 13 άτομα άνθρακα είναι το δεκατριανικό οξύ (ή *δεκατριανοϊκό οξύ*, C12H25COOH), που έχει επίσης την εμπειρική ονομασία «τριδεκυλικό οξύ».

## Το 13 στην Αστρονομία και την εξερεύνηση του διαστήματος
* Το Μεσιέ 13 είναι ένα μεγάλο σφαιρωτό σμήνος
* Ο 13 Ηγερία είναι ένας μεγάλος αστεροειδής
* Ο S/2004 S 13, είναι φυσικός δορυφόρος του Κρόνου
* Το *[[Απόλλων 13]]* ήταν επανδρωμένη διαστημική πτήση προς τη Σελήνη, στην οποία βασίζεται και ομώνυμη ταινία
* *Expedition 13*, αποστολή στον Διεθνή Διαστημικό Σταθμό
* Συγκρότημα εκτοξεύσεων 13, εξέδρα εκτοξεύσεων

## Τέχνες
*13 (άλμπουμ των Black Sabbath)
*13 (άλμπουμ των Doors)
*Παρασκευή και 13: Ταινία του 1980 & του 2009
**[[13 εγκλήματα ζητούν ένοχο]]*, ταινία
**[[Αριθμός 13]]*, σκηνοθετική απόπειρα του Άλφρεντ Χίτσκοκ
*Η Αμερικανίδα τραγουδίστρια Taylor Swift γεννήθηκε στις 13 Δεκεμβρίου του 1989

## Άλλες χρήσεις
*Παρασκευή και 13 ως κακότυχη ημέρα.
*Η Εθνική Οδός 13 (Ελλάδα) είναι εθνικός δρόμος στη Βόρεια Ελλάδα.
*Το FIFA 13 είναι βιντεοπαιχνίδι.
*Το Datsun 13, ήταν προπολεμικό αυτοκίνητο της ομώνυμης αυτοκινητοβιομηχανίας.
*Το Τορπιλοβόλο-13, ήταν ελληνικό πολεμικό πλοίο.
*Στις πολυήρεις της ελληνιστικής εποχής ανήκαν και οι «*δεκατριήρεις»,* που είχαν 13 σειρές κωπηλάτες. Διάταξη κωπηλατών  5:4:4 ή 7:6. Υπάρχουν δύο (2) αναφορές ύπαρξής τους: α) Στο στόλο του Δημήτριου του Πολιορκητή, χωρίς να διευκρινίζεται ο αριθμός τους, και β) στο στόλο του Πτολεμαίου Δ΄, όπου αναφέρεται η ύπαρξη 4 τέτοιων πλοίων. Αντίθετα, στη ναυμαχία του Ακτίου, δεν αναφέρεται να συμμετείχε κανένα πλοίο μεγαλύτερο από δεκήρη.
*
## Αναφορές και παρατηρήσεις


## Εξωτερικοί σύνδεσμοι
* 
* 

13
13
13
13
Κύπελλο Λίχτενσταϊν (ποδόσφαιρο ανδρών)

Το **Κύπελλο Λίχτενσταϊν** (γερμανικά: *FL1 Aktiv-Cup*) είναι η μόνη εθνική ποδοσφαιρική διοργάνωση του Λίχτενσταϊν, καθώς δεν διεξάγεται το πρωτάθλημα. Διεξάγεται κανονικά από το 1946, υπό την ευθύνη της Ποδοσφαιρικής Ομοσπονδίας Λίχτενσταϊν και το διεκδικούν 7 ομάδες. Η νικήτρια του θεσμού αγωνίζεται στον δεύτερο προκριματικό γύρο του Γιουρόπα Λιγκ. Η φετινή κυπελλούχος είναι η Βαντούζ, ενώ παράλληλα έχει κατακτήσει τους περισσότερους τίτλους (50).

## Δομή
Η διοργάνωση έχει μια ασυνήθιστη δομή, διότι σε αυτήν παίρνουν μέρος και οι δεύτερες ομάδες των 7 συλλόγων της χώρας (οι οποίοι αγωνίζονται σε διάφορες κατηγορίες των εθνικών πρωταθλημάτων  της Ελβετίας) Αυτό μπορεί να οδηγήσει σε κάποια ασυνήθιστα σενάρια, όπως στο δεύτερο γύρο του κυπέλλου την περίοδο 2006-07, όπου η δεύτερη ομάδα της ΦΚ Τρίσενμπεργκ προκρίθηκε στην επόμενη φάση του θεσμού, εν αντιθέσει με την πρώτη η οποία αποκλείστηκε.
Ομάδες από τον ίδιο ποδοσφαιρικό σύλλογο μπορούν να αναμετρηθούν μεταξύ τους σε κάθε γύρο της διοργάνωσης. Την περίοδο 2009-10 στη φάση των ημιτελικών, η ΟΣΦ Έσεν/Μάουρεν αντιμετώπισε την  ΟΣΦ Έσεν/Μάουρεν Β.

Οι ομάδες τοποθετούνται με βάση τις επιδόσεις που είχαν την προηγούμενη περίοδο, οι οποίες καθορίζουν τη φάση από την οποία θα ξεκινήσει να αγωνίζεται η κάθε ομάδα.

## Τίτλοι
Μια λίστα με όλα τα σωματεία του Λιχτενστάιν και τις επιτυχίες τους στο Κύπελλο του Λίχτενσταϊν.

Η στήλη "Κατηγορία" αφορά τη βαθμίδα στην οποία αγωνίζεται η κάθε ομάδα στα ελβετικά πρωταθλήματα.


ΣύλλογοςΚατηγορίαΤελικοίΝίκεςΉττες
**[[ΦΚ Βαντούζ]]**263**50**13
**[[ΦΚ Μπάλζερς]]**528**11**17
**[[ΦΚ Τρίσεν]]**718**8**10
**[[ΟΣΦ Έσεν/Μάουρεν]]**423**5**18
**[[ΦΚ Σάαν]]**514**3**11
**[[ΦΚ Ρούγκελ]]**67-7
**[[ΦΚ Τρίσενμπεργκ]]**52-2


## Τελικοί

## Εξωτερικοί σύνδεσμοι
* Το κύπελλο στην επίσημη ιστοσελίδα της LFV


Λιχτενσταιν
Ειρήνη Μεγαπάνου

Η **Ειρήνη η Αθηναία** (λογοτεχνικό ψευδώνυμο της **Ειρήνης** ή **Ευρυδίκης Μεγαπάνου**) (γενν. περ. 1885/1890 - πέθανε το 1955) ήταν Ελληνίδα συγγραφέας. 

Σύζυγος του Πολύβιου Δημητρακόπουλου, υπέγραφε άλλοτε ως Ειρήνη Μεγαπάνου, άλλοτε ως Ειρήνη η Αθηναία και άλλοτε ως **Ειρήνη Πολ. Δημητρακοπούλου**. Μετά το χωρισμό της με τον Πολύβιο Δημητρακόπουλο συνδέθηκε ερωτικά με τους Αθανάσιο Σουλιώτη-Νικολαΐδη και Ίωνα Δραγούμη. Εργάστηκε στο Υφυπουργείο Τύπου και Τουρισμού, στην υπηρεσία της λογοκρισίας της μεταξικής δικτατορίας.

Η πρώτη της δημοσίευση έγινε στον *[[Νουμάς (περιοδικό)|Νουμά]]* και συνέχισε με ποιήματα αφορισμούς και γνωμικά σε ελεύθερο στίχο. Το πρώτο της βιβλίο ήταν μια συλλογή πεζών ποιημάτων με τίτλο *Νύχτες*.
Τιμήθηκε με το βραβείο της Ακαδημίας Αθηνών και το Κρατικό Λογοτεχνικό Βραβείο πεζογραφίας του 1938 για τα *Σιωπηλά*, που μοιράστηκε με τον Κοσμά Πολίτη και τον Μενέλαο Λουντέμη. 

## Εργογραφία
* *Νύχτες*, πεζά ποιήματα. χ.χ.
* *Το σφυρί*, θεατρικό μονόπρακτο. Αθήνα, έκδοση του περιοδικού *Παναθήναια*, 1910.
* *Η υιοθετημένη*, κοινωνικό μυθιστόρημα. Αθήνα, Φέξης, 1914.
* *Εποχές*, Αθήνα, Φλάμμα, 1934.
* *Σιωπηλά*, Αθήνα, 1938.
* *Τελευταία Άνοιξη*, Αθήνα, 1953.

## Βιβλιογραφία
*Ειρήνη Μεγαπάνου, ΕΚΕΒΙ 



## Εξωτερικοί σύνδεσμοι
https://pleias.library.upatras.gr/index.php/pinakothiki/search/authors/view?firstName=%20&middleName=&lastName=Ειρήνη_Μεγαπάνου&veaction=edit 

Δημοσιεύσεις της Ειρήνης Μεγαπάνου στο περιοδικό Πινακοθήκη  με το ψευδώνυμο Ειρήνη η Αθηναία.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ελληνίδες συγγραφείς
Ράινπαρκ Στάντιον

Το **Ράινπαρκ Στάντιον** είναι ποδοσφαιρικό γήπεδο στο Βαντούζ του Λίχτενσταϊν και είναι έδρα της Βαντούζ και της Εθνικής Λίχτενσταϊν.

## Ιστορία
Το γήπεδο άρχισε να κατασκευάζεται από την 1 Ιουλίου 1997 και εγκαινιάστηκε περίπου ένα χρόνο μετά, στις 31 Ιουλίου 1998, με την αναμέτρηση: Βαντούζ-Καϊζερσλάουτερν, την τότε πρωταθλήτρια Γερμανίας. Η Καϊζερσλάουτερν κέρδισε με το εμφατικό 8-0. Βρίσκεται κοντά στον ποταμό Ρήνο, λίγα μέτρα μακριά από τα σύνορα με την Ελβετία. Η χωρητικότητα του γηπέδου είναι 7.789 άτομα συνολικά, αλλά οι θέσεις καθήμενων είναι 6.127.

Το 2005 πραγματοποιήθηκε ένας φιλικός αγώνας ανάμεσα στον Ολυμπιακό και στη Λίβερπουλ.

## Παραπομπές


## Εξωτερικοί σύνδεσμοι
*Το στάδιο στην επίσημη ιστοσελίδα της LFV
*Το στάδιο στην επίσημη ιστοσελίδα της Βαντούζ

Κατηγορία:Στάδια ποδοσφαίρου στο Λίχτενσταϊν
Κατηγορία:Αθλητικές εγκαταστάσεις στο Λίχτενσταϊν
Κατηγορία:Βαντούζ
Κατηγορία:ΦΚ Βαντούζ
Κατηγορία:Εθνική Λίχτενσταϊν (ποδόσφαιρο)
My Friends

Το **My Friends** είναι το τέταρτο κομμάτι και το δεύτερο single από το έκτο άλμπουμ των Red Hot Chili Peppers, One Hot Minute. Το τραγούδι είναι μια μελωδική μπαλάντα και είναι το μόνο κομμάτι από το άλμπουμ που συμπεριλήφθηκε στη Greatest Hits συλλογή του συγκροτήματος (αν και το βίντεο κλιπ του Aeroplane ήταν στο DVD.). Είναι το μόνο single από το One Hot Minute που έφτασε στο νούμερο 1 του Billboard Hot Modern Rock Tracks. Δημιουργήθηκαν 2 βίντεο κλιπ αλλά μόνο το βίντεο κλιπ του Gavin Bowden χρησιμοποιείται σήμερα.

## Τραγούδια
**CD single (1995)**

# "My Friends" 
# 
# "Coffee Shop" 
# 
# "Let's Make Evil" 
# 
# "Stretch"
 
**CD version 2 (1995)**

# "My Friends"  
#  
# "Coffee Shop"  
#  
# "Let's Make Evil" 

**12" single (1995)**

# "My Friends" 
# 
# "Coffee Shop" 
# 
# "Let's Make Evil" 
# 
# "Stretch"

## Βίντεο κλιπ
Anton Corbijn

Gavin Bowden

Κατηγορία:Τραγούδια των Red Hot Chili Peppers
Κατηγορία:Τραγούδια του 1995
Κατηγορία:Singles του 1995